
Republika Hrvatska
Trgovački sud u Splitu
Split, Sukoišanska 6					

U  I M E  R E P U B L I K E  H R V A T S K E

R J E Š E N J E
							
Trgovački sud u Splitu, po sucu tog suda Velimiru Vukoviću, kao stečajnom sucu, povodom zahtjeva FINANCIJSKE AGENCIJE, Regionalnog centra Split, Podružnica Split, Mažuranićevo šetalište 24 b, OIB: 85821130368 za provedbu skraćenog stečajnog postupka nad  dužnikom KOLOMBAR d.o.o. za trgovinu, OIB: 78383007857, Ulica Ivana pl.Zajca 5, Split, dana 11.listopada   2018., 

r i j e š i o  j e

Obustavlja se skraćeni stečajni postupak nad dužnikom KOLOMBAR d.o.o. za trgovinu, OIB: 78383007857, Ulica Ivana pl.Zajca 5, Split.

Obrazloženje:.

Dana 12.rujna 2018. kod ovoga suda zaprimljen je zahtjev FINANCIJSKE AGENCIJE, Regionalnog centra Split za provedbu skraćenog stečajnog postupka nad dužnikom  KOLOMBAR d.o.o. za trgovinu, OIB: 78383007857, Ulica Ivana pl.Zajca 5, Split,
 temeljem odredbe čl. 429. st. 1. Stečajnog zakona ("Narodne novine" broj: 71/15, 104/17 u daljnjem tekstu: SZ). 
 
Nakon što je utvrdio da su ispunjene pretpostavke za provedbu skraćenog stečajnog postupka u smislu odredbe čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasna ploča sudova dana 14. rujna 2018.  objavio oglas kojim je pozvao osobe ovlaštene za zastupanje dužnika po zakonu da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga.

	Dana 3. listopada 2018.kod ovoga suda zaprimljen je prijedlog predlagatelja  Republike Hrvatske, Ministarstva financija zastupanog po Županijskom državnom odvjetništvu u Splitu za otvaranje stečajnog postupka nad dužnikom u kojem u bitnom navodi da:

- Republika Hrvatska ima dospjelih, a nenamirenih tražbina prema dužniku u ukupnom iznosu od  415.709,06 kn 

						2 		Poslovni broj:1St-700/2018-6

	- dužnik raspolaže imovinom koja je dostatna za namirenje troškova kako prethodnog, tako i otvorenog stečajnog postupka
						
U privitku prijedloga predlagatelj Republika Hrvatska, Ministarstvo financija zastupano po Županijskom državnom odvjetništvu u Splitu dostavlja prijedlog za otvaranje stečajnog postupka na propisanom obrascu (list 8- 9 spisa), stanje računa poreznog obveznika na dan 1.listopada  2018. (list 10 spisa ) , porezno rješenje od 14.srpnja 2016. (list 11spisa) kupoprodajni ugovor od 16.studenoga 2015 (list 13-15 spisa) te predlaže obustavu skraćenog stečajnog postupka i donošenje rješenja o pokretanju prethodnog postupka odnosno donošenje rješenja o otvaranju stečajnog postupka.

Kako u konkretnom slučaju nisu ispunjene pretpostavke za provedbu skraćenog stečajnog postupka budući je vjerovnik Republika Hrvatska  predložila otvaranje stečajnog postupka (a temeljem odredbe čl. 114. st. 3. SZ-a oslobođena je plaćanja predujma za namirenje troškova stečajnog postupka), to je temeljem odredbe čl. 433 SZ-a odlučeno kao u izreci ovog rješenja.

O daljnjem tijeku postupka (tj. donošenju rješenja o pokretanju prethodnog postupka iz čl. 115. SZ-a ili donošenju rješenja o otvaranju stečaja bez prethodnog postupka – čl. 116 SZ-a) sud će odlučiti posebnim rješenjem.

				U Splitu, 11.listopada   2018. 
									S U D A C

									Velimir Vuković, v.r.
            						    Za točnost otpravka-ovlašteni službenik 

									Marija Elez

POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem u tri primjerka, a o istoj odlučuje Visoki trgovački sud Republike Hrvatske.

